Ade Adesina

Ade Adesina (alizaliwa nchini Nigeria mwaka 1980) ni msanii anayejulikana kwa kazi zake za linocut, woodcut na etching zenye mada za ikolojia. Baadhi ya kazi hizi hufanywa kwa ukubwa unaosukuma mipaka ya mbinu za uchapaji wa sanaa. Alisoma Sanaa Nzuri (Fine Art) katika Gray’s School of Art, Aberdeen, na anaendelea kuishi na kufanya kazi katika jiji hilo. 

Kazi za Adesina zinaunganisha taswira za kimataifa: kuanzia urithi wake wa Kiafrika, uzoefu wa safari, usanifu majengo, hadi ulimwengu wa asili, ili kuunda mandhari ya kufikirika. Kazi hizi ni hadithi zinazoibua maswali kuhusu athari za binadamu katika sayari yetu na ni mwito wa kutafakari namna tunavyoishi.“Ninafanya kazi kwa namna ya ajabu sana. Kila chapa, sanamu au mchoro una hadithi yake; ni kama kusoma riwaya. Kuna wahusika tofauti wanaoingia katika sura tofauti. Sioni kuvutia kujua kazi itaishia wapi kabla sijaianza. Naweza kuanza duniani na kuishia mwezini. Kile ninachokifurahia zaidi ni kutokujua kazi itaelekea upande gani.”

 — Ade Adesina Adesina amefanya kazi za ushirikiano na wasanii wengi mashuhuri wakiwemo Ian Burke, June Carey, Lennox Dunbar, David Mach, Barry McGlashan, Florence Poirier Nkpa, na Thomasz Wrobel.

Adesina pia ameshiriki katika programu za makazi ya wasanii (artist residencies) katika Eton College, Highland Print Studio, Glasgow Print Studio, na Gray’s School of Art. Yeye ni mwanachama wa Royal Scottish Academy na Royal Glasgow Institute of the Arts.

 Marejeo 

Jamii:Waliozaliwa 1980
Jamii:Watu walio hai
Jamii:wasanii wa Nigeria